hotchpotch/miracl-hf-unified huggingface dataset:
अंशुपा झील
अंशुपा झील ओड़शा राज्य का दुसरा बड़ा झील है। यह झील महानदी के वाम भाग में कटक जिल्ला में आता हे और कटक से यह झील 40 km दूर स्थित है। इस झील के निकट सारदा नामक पर्वत और वाँस व आम के घने जंगल पायाजाता है और पर्यटकोँ के लिये अंशुपा में जलविहार तथा मछली पकड़ने कि सुविधा मुहैया कियाजाता है ! यह झील ओड़िशा कि राजधानी भूवनेश्वर से मात्र 50 km दूर स्थित है। यह झील भारत के मुख्य मीठेजल झीलोँ में से एक है।
भूविज्ञानीओँ कि माने तो यह ह्रद कभी ब्राह्मणी नदी का अंश हुआ करता था। ब्राह्मणी नदी नें जब गतिपद बदला तो यह हिस्सा नदी से अलग थलग रहगया। संभवतः इसलिये इस ह्रद का आकार घोड़े की नाल कि तरह है जो इस बात कि पृष्टि करता हे।
आर्य वैद्य शाला
कोट्टक्कल आर्य वैद्य शाला केरल के मालाप्पुरम जिले के कोट्टक्कल नगर में स्थित एक प्रसिद्ध आयुर्वेदिक स्वास्थ्य केन्द्र है। इसकी स्थापना १९०२ में वैद्यरत्नम पी एस वारियर ने की थी। यहाँ विभिन्न प्रकार के असाध्य रोगों की चिकित्सा विशुद्ध आयुर्वेदिक पद्धति से कुशल एवं अनुभवी चिकित्सकों तथा चिकित्सा कमियों द्वारा की जाती है | निकटतम रेलवे स्टेशन तिरुर है तथा निकटतम हवाई अड्डा कोज्हिकोड ( कालीकट ) है |
भाभरा
भाभरा (Bhabhra) या भावरा (Bhavra), जिसे अब चन्द्रशेखर आजाद नगर (Chandra Shekhar Azad Nagar) भी कहा जाता है, भारत के मध्य प्रदेश राज्य के अलीराजपुर ज़िले में स्थित एक नगर है। यहाँ भारतीय स्वतंत्रता संग्राम के क्रांतिकारी, शहीद चन्द्रशेखर आज़ाद, का जन्म हुआ था।
यहाँ विश्व का पहला जनजातीय रेडियो केन्द्र भी २३ जुलाई २०११ से शुरु हो चुका हैंं।
प्रियंका मेघवाल
प्रियंका मेघवाल एक भारतीय राजनीतिज्ञा तथा राजस्थान के बाड़मेर जिले से जिला परिषद की जिला प्रमुख थी। वे भारतीय राष्ट्रीय कांग्रेस के टिकट पर जिला प्रमुख चुनी गई थी ।
छन्दस फॉण्ट
छन्दस (Chandas) देवनागरी लिपि के लिये निर्मित एक यूनिकोड फॉण्ट है जिसका विकास मिहाइल बायरिन (Mihail Bayaryn) ने किया है। यह ग्नू जनरल पब्लिक लाइसेंस के साथ उपलब्ध है। इस फॉण्ट की विशेषता है कि इसमें वैदिक चिह्नों को भी शामिल किया गया है जो अधिकांश देवनागरी फॉण्टों में उपलब्ध नहीं हैं। इस कारण यह संस्कृत के लिये विशेष रूप से उपयोगी फॉण्ट है।
क्लिप फॉण्ट
क्लिप फॉण्ट (Clip fonts) या स्प्लिट फॉण्ट (split fonts) गैर-यूनिकोड फॉण्ट हैं जो देवनागरी आदि ब्राह्मी व्युत्पन्न लिपियों के लिये प्रयुक्त किये जाते हैं। इन फॉण्टों में लैटिन लिपि के कोड-स्थानों का उपयोग इन लिपियों के वर्णों या वर्ण-खण्डों के लिये किये जाता है। उदाहरण के लिये कृतिदेव देवनागरी का एक क्लिप फॉण्ट है। चाणक्य, सुशा आदि अन्य क्लिप फोण्ट हैं।
मानव (शुल्बसूत्रकार)
मानव ( 750 ईसा पूर्व – 690 ईसा पूर्व ) एक शुल्बसूत्र के रचयिता हैं जिसे 'मानव शुल्बसूत्र' कहते हैं। बौधायन द्वारा रचित शुल्बसूत्र के बाद मानव का शुल्बसूत्र सबसे पुराना है।
अन्य शुल्बसूत्रों की भांति मानवशुल्बसूत्र में भी वर्ग के क्षेत्रफल के बराबर क्षेत्रफल वाले वृत्त की रचना करना, वृत्त के क्षेत्रफल के बराबर क्षेत्रफल वाले वर्ग की रचना करना, आदि वर्णित है। अतः इससे π का लगभग मान निकाला जा सकता है। इसमें यज्ञवेदियों के निर्माण के अनेक विधियाँ दी गयीं हैं जिनसे π के अलग-अलग मान प्राप्त किए जा सकते हैं। इन मानों में सबसे परिशुद्ध मान (25/8 = 3.125) है जिसे आर सी गुप्ता ने श्लोक संख्या 11, 14 और 11, 15.3 का अत्यन्त जटिल विश्लेषण करके प्राप्त किया है।
२ का वर्गमूल
२ का वर्गमूल ( √2 ) वह संख्या है जिसको स्वयं से गुणा करने पर २ प्राप्त होता है। यह एक अपरिमेय संख्या है। इसका मान लगभग 1.41421 होता है। यदि १ मीटर भुजा वाला एक वर्ग बनाया जाय तो उसके विकर्ण की लम्बाई (मीटर में) का मान २ के वर्गमूल के बराबर होगा।
२ के वर्गमूल का दशमलव के ६५ स्थानों तक मान निम्नलिखित है-
आपस्तम्ब शुल्बसूत्र में २ के वर्गमूल का मान निम्नलिखित श्लोक द्वारा दिया गया है-
दूसरे शब्दों में,
मेची नदी
मेची नदी नेपाल और भारत से होकर बहने वाली एक नदी है। यह महानन्दा नदी की सहायक नदी है। यह नेपाल में महाभारत पर्वतश्रेणी से निकलती है और नेपाल से प्रवाहित होकर भारत और नेपाल की सीमा बनाते हुए बिहार राज्य में प्रवेश करती है जहाँ किशनगंज जिले में महानन्दा नदी से मिल जाती है। हाल ही में भारत सरकार ने नेपाल के साथ मिलकर इसपर एक पुल बनाने का निर्णय लिया | इस पुल के निर्माण की अनु‍मानित लागत 158.65 करोड़ रुपये है, जिसे एशियाई विकास बैंक से प्राप्‍त ऋण द्वारा भारत सरकार की ओर से उपलब्‍ध कराया जाएगा। यह नया पुल काकरविट्टा (नेपाल) से पानीटंकी बाईपास (भारत) तक राष्‍ट्रीय राजमार्ग संख्‍या 327बी की 1500 मीटर लम्‍बाई के उन्‍नयन कार्य का हिस्‍सा है, जिसमें 825 मीटर लंबा छह लेन वाला सम्‍पर्क मार्ग शामिल है। मेची पुल भारत में एशियाई राजमार्ग 02 का अंतिम बिंदु है, जो नेपाल की ओर जाता है तथा नेपाल के साथ महत्‍वपूर्ण सम्‍पर्क कायम करता है। बिहार की शोक कही जाने वाली कोसी नदी का पानी मेची नदी में छोड़ा जाएगा जिससे बिहार में कोसी का प्रकोप कम किया जा सके।
उदयपुर रियासत
मेवाड़ राज्य या उदयपुर रियासत ब्रिटिश शासन काल में भारत की एक रियासत थी। इसकी स्थापना ५३० ई के आसपास हुई थी। इसकी प्रथम राजधानी चित्तौड़गढ़ थी। बाद में उदयपुर इसकी राजधानी हो गयी और धीरे-धीरे इसे उदयपुर राज्य कहा जाने लगा। १९४९ में भारत के स्वतन्त्र होने पर यह भारत में विलीन कर लिया गया।
बोरल संकलन
गणित में बोरल संकलन अथवा बोरेल संकलन एमिल बोरेल (१८९९) द्वारा अपसारी श्रेणियों के लिए दी गयी संकलन विधि है। यह विधि मुख्यतः अपसारी अलक्षणी श्रेणियों का योग प्राप्त करने के लिए उपयोगी है तथा कुछ अर्थों में ऐसी श्रेणियों के लिए सर्वश्रेष्ठ परिणाम देती है। इस विधि में विभिन्न विविधता के पायी जाती है और इन सब विधियों को भी बोरल संकलन कहते हैं तथा इसके सामान्यीकरण को 'मिटेग-लिफलेर संकलन' कहते हैं।
यहाँ पर कम से कम तीन विधियाँ अल्प परिवर्तन के साथ दी गयी हैं जिन्हें बोरल संकलन कहा जाता है। ये अलग-अलग स्थानों पर लागू हो सकते हैं लेकिन परिणाम संगत होते हैं अर्थात यदि दो अथवा अधिक विधियों से एक ही श्रेणी का योग किया जाता है तो वह समान प्राप्त होता है।
माना "A(z)" एक घात श्रेणी को निरूपित करता है
और "A" के बोरल रूपांतरण समीकरण परिभाषित करें जो इसके तुल्य चरघातांकी श्रेणी है
माना "A(z)" आंशिक योग को निरूपित करता है
बोरल संकलन की एक दुर्बल विधि "A" का बोरल योग निम्न प्रकार परिभाषित करती है
यदि यह कुछ "a(z)" के लिए "z" ∈ C पर अपसरित होती है तो "A" का दुर्बल बोरल योग "z" पर अभिसरित होती है और इसे formula_5 लिखते हैं।
माना किसी फलन के लिए सभी वास्तविक संख्याओं पर बोरल संकलन पर्याप्त रूप से धीरे-धीरे (अर्थात पद क्रम के साथ फलन में परिवर्तन का मान अल्प है) बढ़ता है कि निम्न समाकलन सुपरिभाषित है तब "A" का बोरल संकलन निम्न सूत्र से दिया जाता है
यदि समाकलन कुछ "a(z)" के लिए "z" ∈ C पर अभिसरित होता है तब "A" का अभिसरण "z" पर अभिसरित होता है और इसे formula_7 लिखा जाता है।
यह बोरल समाकल संकलन विधि के समान ही है केवल यहाँ बोरल संकलन का सभी "t" के लिए अभिसरित होना आवश्यक नहीं है बल्कि 0 के निकट "t" के वैश्लेषिक फलन पर अभिसरित होता है जो धनात्मक वास्तविक अक्ष के अनुदिश वैश्लेषिक अनुवर्ती होता है।
माध्यमान प्रमेय
गणित में, माध्य मान प्रमेय के अनुसार किन्हीं दो बिन्दुओं के मध्य दिये गये किसी चाप पर कम से कम एक ऐसा बिन्दु विद्यमान होगा जिसपर चाप की स्पर्शरेखा अन्तकविन्दुओं को मिलाने वाली छेदक रेखा के समानान्तर होगी।
यह प्रमेय किसी फलन के किसी दिये गये अन्तराल में, इसके बिन्दुओं के मध्य अवकलज की स्थानिक परिकल्पना से सम्बंधित वैश्विक कथन को सिद्ध करने के लिए काम में ली जाती थी।
अधिक निश्चितता से, यदि कोई फलन "f" बंद अंतराल ["a", "b"] पर सतत है, जहाँ "a"विवृत अंतराल ("a", "b") पर अवकलनीय है तो ("a", "b") में कम से कम एक बिन्दु "c" इस प्रकार विद्यमान होगा कि
प्रमेय का विशिष्ट रूप पहली बार केरलीय गणित सम्प्रदाय के गणितज्ञ परमेश्वर (1370–1460) ने गोविन्दस्वामी और भास्कराचार्य के साथ समीक्षा में किया था। माध्यमान प्रमेय का आधुनिक रूप बाद में ऑगस्टिन लुइस कौशी (1789–1857) ने किया। यह प्रमेय अवकलन गणित और गणितीय विश्लेषण में महत्त्वपूर्ण परिणाम देता है और कलन का मूलभूत प्रमेय को सिद्ध करने में बहुत उपयोगी है।
F(x)=✓x-4
ग्रांडी श्रेणी का संकलन
सामान्य संकलन विधि से 1 − 1 + 1 − 1 + · · · का मान ⁄ प्राप्त होता है जिसमें निम्न विधियाँ शामिल हैं: ये सभी अभिसारी श्रेणियों के संकलन के लिए वैध विधियाँ हैं लेकिन 1 − 1 + 1 − 1 + · · · अभिसारी श्रेणी नहीं है।
बहरहाल, विभिन्न संकलन विधियाँ इनके समान ही ग्रांडी श्रेणी को एक मान निर्दिष्ट करती हैं। इनमें से दो सरलतम विधियाँ सिसैरा-संकलन और एबल संकलन प्रमुख हैं।
अपसारी श्रेणियों का संकलन प्राप्त करने की प्रथम विधि १८९० में अर्नेस्टो सिसैरा ने दी थी। इसका मूल विचार लेबनिज़ प्रसम्भाव्य निकटता के समरूप ही है जिसके अनुसार सिसैरा संकलन श्रेणी के सभी आंशिक संकलनों के माध्य के बराबर होता है। पहले प्रथम "n" आंशिक संकलनों का प्रत्येक "n" के लिए औसत मान σ है और इसके बाद इसपर इसका "n" के अनन्त की ओर अग्रसर होने पर सीमान्त मान प्राप्त किया जाता है।
ग्रांडी श्रेणी के लिए, समानान्तर माध्य का अनुक्रम निम्नलिखित है अथवा, अधिक सांकेतिक रूप में जहाँ समानान्तर माध्य का अनुक्रम ⁄ पर अभिसरित होता है अतः Σ"a" का सिसैरा संकलन ⁄ है। इसी तरह अनुक्रम 1, -1, 1, -1, … का सिसैरा सीमान्त मान ⁄ प्राप्त होता है।
श्रेणी 1 + 0 − 1 + 1 + 0 − 1 + · · · का सिसैरा संकलन ⁄ है। अतः श्रेणी का सिसैरा संकलन अनन्त संख्या में शून्य जोड़ते हुये अनन्त संख्या में विभिन्न कोष्टक जोड़े जा सकते हैं।
श्रेणी का संकलन और अधिक व्यापक भिन्न (C, a) विधि से भी किया जा सकता है।
एबल संकलन अपसारी श्रेणी की आयलर की परिभाषा के समरूप है लेकिन यह फलन का ठीक तरह से निर्मित करके कैलेट और एन॰ बर्नोली के आपत्तियों को वर्जित करती है। वास्तव में, आयलर द्वारा घात श्रेणी की सीमा सम्बंधि अपनी परिभाषा में वही विधि दी है जो वर्तमान में एबल विधि के रूप में जानी जाती है।
दी गयी श्रेणी "a" + "a" + "a" + · · ·, को नई श्रेणी "a" + "a""x" + "a""x" + · · · के रूप में रूपांतरित किया जा सकता है। यदि बाद वाली श्रेणी 0 < "x" < 1 के लिए किसी फलन पर, "x", 1 पर अग्रसर है, अभिसारी है तो इसे मूल श्रेणी का एबेल संकलन कहा जाता है। इसके बाद एबल प्रमेय के अनुसार यह प्रक्रिया साधारण योग के तर्कसंगत है। ग्रांडी श्रेणी के लिए निम्न प्रकार लिखा जा सकता है
श्रेणी 1 + 0 − 1 + 1 + 0 − 1 + · · · के संगत एबल योग ⁄ है जो फलन (1 + "x")/(1 + "x" + "x") से प्राप्त होता है।
जब भी कोई श्रेणी सिसैरा संकलनीय होती है तब वह एबल संकलनीय भी होती है और उसका योग समान प्राप्त होता है। अन्य रूप में ग्रांडी श्रेणी का कौशी गुणनफल अपने आप में एक श्रेणी निर्मित करता है लेकिन सिसैरा संकलनीय नहीं है:
का एबल संकलन ⁄ प्राप्त होता है।
लिलुआ
लिलुआ (Liluah) भारत के पश्चिम बंगाल राज्य के हावड़ा ज़िले में स्थित हावड़ा शहर का एक उपनगर है। यह कोलकाता महानगर क्षेत्र का भाग है।
लिलुआ हावड़ा शहर के उत्तर में लगभग 5 किलोमीटर पर स्थित है। लिलुआ का इतिहास भारत के अंगरेजी शासन तक की जा सकती है जब 19वीं शताब्दी में "लिलुआ कैरेज ऐन्ड वैगन वर्कशॉप" की स्थापना की गई थी। लिलुआ रेलवे स्टेशन, पूर्व रेलवे में हावड़ रेलवे जंक्शन के बाद पैहला स्टेशन है।लिलुआ उपनगर का क्षेत्र 10 जुलाई 2015 तक बाली नगरपालिका के आधीन था, बाली नगरपालिका के विस्थापन एवं हावड़ा में सम्मिलन के बाद यह हावड़ा नगर निगम के प्रशासनक्षेत्र में आ गया। लिलुआ में अनेक विद्यालय हैं जिसके कारण वर्तमान में शिक्षा का एक महत्वपूर्ण स्थानीय केन्द्र बन चुका है।
काला ताज महल
काला ताज महल (, फारसी/) काले पत्थरों के साथ बना एक काल्पनिक मकबरा है जिसके बारे में कहा जाता है कि यह यमुना की दूसरी तरफ ताज महल के सामने बनाया जाना था। माना जाता है कि मुगल बादशाह शाह जहाँ ने अपनी तीसरी बीवी मुमताज़ महल की तरह अपने लिए भी एक मकबरा बनाने की इच्छा प्रगट की थी।
काले ताज महल की बात सबसे पहले यूरोपी यात्री यां बापतीस्त तावेरनिए ने अपनी लिखतों में किया जो 1665 में आगरा पहुँचा था। यां बापतीस्त लिखता है कि शाह जहाँ ने दरिया के दूसरी तरफ अपने लिए मकबरा बनाना शुरू किया था, पर उसके बेटे औरंगजेब ने उसको कैद कर लिया। आधुनिक पुरातत्व विज्ञानी इस कथा को मिथक मानते हैं।
स्वरोचिष मनु
स्वरोचिष मनु द्वितीय मनु थे। प्रथम मनु का नाम स्वायम्भूव मनु था। स्वरोचिष मनु अग्नि देव तथा प्रजापति दक्ष की पुत्री स्वाहा से उत्पन्न हुए तथा मनु के पद पर आसीन हुए।
नियमतः हर मनु के कार्यकाल में भगवान का रक्षक के रूप में अंशावतार, इंद्र तथा अलग सप्तर्षि होते हैं। स्वरोचिष मनु में पारावत तथा तुषिगण नाम के अंशावतार रहे। इंद्र के रूप में महाबली पिपश्चित् आसीन रहे। सप्तर्षिमंडल के ऋषिगण प्राण, बृहस्पति, दत्तात्रेय, अत्रि, च्यवन, वायुप्रोक्त तथा महाव्रत रहे। इन मनु के पुत्र हविर्ध्र, सुकृति, ज्योति, आप, मूर्ति, प्रतीत, नभस्य, नभ तथा ऊर्ज हुए।
यज्ञपुरुष
भगवान यज्ञ विष्णु के अवतार हैं। इनका जन्म स्वायम्भूव मनु के रक्षणार्थ हुआ।
भगवान ब्रह्मा के वाम तथा दक्षिण से पुरुष तथा स्त्री की मानसी सृष्टि हुई जिसमें से एक प्रथम मनु स्वायम्भूव मनु तथा शतरूपा हुईं। इनके १० पुत्र तथा आकूति, देवहूति, तथा प्रसूति नामक कन्याएँ हुईं। आकूति का विवाह रुचि नामक प्रजापति से हुआ जिनसे भगवान यज्ञ तथा माता दक्षिणा प्रकट हुए। इन दोनो का परस्पर विवाह हुआ। क्योंकि ये दोनो अयोनिज थे अतः इनका भाई बहन होते हुए भी विवाह शास्त्रसम्मत था। इनके पुत्र याम आदि हुए।
रज्जु (मात्रक)
एक रज्जु या राजलोक वह दूरी है जो कोई देव 2,057,152 योजन प्रति समय के वेग से चलकर ६ मास में तय करता है। यह दूरी लगभग 2,047,540,985,856,000 किलोमीटर या 216.5 प्रकाशवर्ष के बराबर है। १००० भार वाली एक लौह गेंद को स्वर्ग से स्वतन्त्रतापूर्वक छोड़ने पर ६ मास में वह एक रज्जु की दूरी तय करती है। ७ रज्जु की दूरी को एक जगश्रेणी कहते हैं।
लाल महल, पुना
पुणे के लाल महल (लाल पैलेस) पुणे, भारत में स्थित सबसे प्रसिद्ध स्मारकों में से एक है। वर्ष 1630 ईस्वी , शिवाजी के पिता शाहजी भोसले में अपनी पत्नी जीजाराणी और बेटे के लिए लाल महल की स्थापना की। वह अपनी पहली किले पर कब्जा कर लिया जब तक शिवाजी कई वर्षों के लिए यहां रुके थे।मूल लाल महल खंडहर में गिर गई और वर्तमान लाल महल मूल के पुनर्निर्माण है और पुणे शहर के केंद्र में स्थित है। अपनी पहली पत्नी के साथ शिवाजी महाराज की शादी , महारानी Saibai लाल महल में जगह ले ली।
राधिका आप्टे
राधिका आप्टे (जन्म 7 सितंबर 1985) एक भारतीय अभिनेत्री हैं। वह मुख्य रूप से हिंदी फिल्मों में काम करती हैं, और कुछ तमिल, मराठी, मलयालम, तेलुगु, बंगाली और अंग्रेजी भाषा की फिल्मों में दिखाई दी हैं। उन्होंने थिएटर में अभिनय करना शुरू किया और हिंदी फंतासी में एक संक्षिप्त भूमिका के साथ अपनी फिल्म की शुरुआत की "वाह! लाइफ हो तो ऐसी!" (2005)।
आप्टे की पहली मुख्य भूमिका 2009 की बंगाली सामाजिक नाटक अंतहीन में थी। उन्होंने 2015 की बॉलीवुड प्रस्तुतियों में से तीन में उनके सहायक काम के लिए व्यापक प्रशंसा प्राप्त की: बदलापुर, कॉमेडी हंटरर, और जीवनी फिल्म मांझी - द माउंटेन मैन। 2016 की स्वतंत्र फिल्मों फोबिया और पार्च्ड में उनकी प्रमुख भूमिकाओं ने उन्हें और प्रशंसा दिलाई। 2018 में, आप्टे ने नेटफ्लिक्स की तीन प्रस्तुतियों- एंथोलॉजी फिल्म लस्ट स्टोरीज़, थ्रिलर सीरीज़ सेक्रेड गेम्स, और हॉरर मिनी सीरीज़ घोल में अभिनय किया। इनमें से पहले में उनके काम के लिए उन्हें अंतर्राष्ट्रीय एमी पुरस्कार के लिए नामांकित किया गया था।
स्वतंत्र फिल्मों में अपने काम के अलावा, आप्टे ने अधिक मुख्यधारा की फिल्मों में काम किया है, जिसमें तमिल एक्शन फिल्म कबाली (2016), हिंदी जीवनी फिल्म पैड मैन (2018), शेयर बाजार बाजार के बारे में हिंदी ड्रामा-थ्रिलर (2018) शामिल हैं। , और हिंदी ब्लैक कॉमेडी अंधाधुन (2018), जो सभी व्यावसायिक रूप से सफल रहीं। 2021 में, उन्होंने भारत की पहली साइंस फिक्शन कॉमेडी सीरीज़, ओके कंप्यूटर में अभिनय किया, जहाँ उन्होंने एआई वैज्ञानिक लक्ष्मी सूरी की भूमिका निभाई। उन्होंने 2012 से लंदन के संगीतकार बेनेडिक्ट टेलर से शादी की है।
आप्टे ने गुलशन देवैया और शाहाना गोस्वामी अभिनीत द स्लीपवॉकर्स के साथ अपने निर्देशन की शुरुआत की। द स्लीपवॉकर्स बेस्ट मिडनाइट शॉर्ट कैटेगरी के तहत पाम स्प्रिंग्स इंटरनेशनल शॉर्टफेस्ट 2020 में प्रतिस्पर्धा में है।
इन्होंने अपने अभिनय की शुरुआत एक बॉलीवुड फ़िल्म वाह लाइफ हो तो ऐसी में एक छोटे से किरदार को निभा कर की। जिसके पश्चात उन्होंने अन्य भाषा के फ़िल्मों में कार्य करना शुरू किया। यह श्रीराम राघवन द्वारा निर्देशित बदलापुर में भी कार्य कर चुकीं हैं।
दशम मण्डल
ऋग्वेद संहिता में कुल दस मण्डल हैं। दशम मण्डल सबसे अर्वाचीन है। इसमें १९१ सूक्त हैं। त्रित, विमद, इन्द्र, श्रद्धा, कामायनी, इन्द्राणी, शची आदि मुख्य ऋषि हैं।
पुरुषसूक्त, नासदीय सूक्त, हिरण्यगर्भ सूक्त, संज्ञानसूक्त, विवाहसूक्त, अक्ष सूक्त आदि प्रमुख सूक्त इसी मण्दल में आते हैं।
सुनील लुल्ला
सुनील लुल्ला एक फ़िल्म निर्माता हैं। जो ग्रे समूह में एक संस्थापक और सह-निदेशक भी हैं।
गण मुक्ति संग्राम असम
गण मुक्ति संग्राम असम भारत के असम का एक नया आंचलिक रजनैतिक दल है। इस दल के गठन होने की घोषणा अखिल गोगोइ द्वारा कृषक मुक्ति संग्राम समिति के चतुर्थ द्विवार्षिक अधिवेषण में गान्धीवादी नेता अन्ना हजारे के भाषण के बाद किया। "ईस दल का उद्देश्य भारत के पूजीवादी ब्यवस्था को बदलना है" गोगोई ने कहा।
जीवा
किसी वृत्त की जीवा (chord) वह सरल रेखा है जिसके दोनों सिरे उस वृत्त की परिधि पर स्थित हों। जीवा को दोनों तरफ बढाने से प्राप्त रेखा को छेदक रेखा (secant line) कहते हैं। अधिक व्यापक रूप में कहें तो किसी भी वक्र के किन्हीं दो बिन्दुओं को जोड़ने वाली रेखा को 'जीवा' कहते हैं (जैसे किसी दीर्घवृत्त की जीवा)।
वृत्त के केन्द्र से होकर जाने वाली जीवा वृत्त का व्यास (diameter) कहलाती है।
गुरदित्त सिंह
बाबा गुरदित्त सिंह (25 अगस्त 1860 - 24 जुलाई 1954) 29 सितंबर 1914 के कामागाटामारू कांड से जुड़े क्रन्तिकारी थे।
आतिश बेहराम
अब भारत में पारसियों को जहां भी कहीं प्रार्थना स्थल है, उसे आतिश बेहराम या दर-ए मेहर कहा जाता है। आतिश इसलिए की पारसी धर्म के लोग अग्नि पूजक है। फारसी में आतिश का अर्थ अग्नि होता है। अंग्रेज़ी इसे फ़ायर टेम्पल (fire temple) अग्नि मंदिर कह सकते हैं।
जेम्स औटरम
जेम्स ऑटरम (James Outram) ब्रिटिश इस्ट इंडिया कंपनी का एक पुरस्कृत और मान्य सेनानी तथा नायक था। उसने सिंध, पूना, अफ़ग़ानिस्तान (प्रथम युद्ध, १८३८) और लखनऊ में अपनी सेवाएं दीं। इनको कई उपाधियों से नवाज़ा गया। १८५७ में हुए भारतीय विद्रोह के दौरान इनका ब्रिटिश सेना को दिए गए योगदान को बहुत प्रशंसा मिली।
कामागाटामारू कांड
कामागातामारू (Komagata Maru) भापशक्ति से चलने वाला एक जापानी समुद्री जहाज था, जिसे हॉन्ग कॉन्ग में रहने वाले बाबा गुरदित्त सिंह ने खरीदा था। जहाज में पंजाब के 376 लोगों को बैठाकर बाबा 4 अप्रैल 1914 को वेंकूवर (ब्रिटिश कोलम्बिया, कनाडा) के लिए रवाना हुए। 23 मई को वहां पहुंचे लेकिन, अंग्रेजों ने सिर्फ 24 को उतारा और बाकी को जबरदस्ती वापस भेज दिया। इस जहाज में ३४० सिख, २४ मुसलमान और १२ हिन्दू थे।
जहाज कोलकाता के बजबज घाट पर पहुंचा तो 27 सितंबर 1914 को अंग्रेजों ने फायरिंग कर दी। इसमें 19 लोगों की मौके पर मौत हो गई। इस घटना ने आजादी की लहर को और तेज कर दिया था। यह घटना उन अनेकों घटनाओं में से एक थी जिनमें २०वीं शताब्दी के आर्म्भिक दिनों में एशिया के प्रवासियों को कनादा और यूएस में प्रवेश की अनुमति नहीं थी (exclusion laws)।
२०१४ में भारत सरकार ने इस घटना की याद में 100 रूपये का एक सिक्का जारी किया।
चंग नृत्य
चंग लोकनृत्य[Chang dance] राजस्थान का का प्रसिद्ध लोकनृत्य है। राजस्थान के शेखावाटी क्षेत्र (चुरु, झुंझुनू , सीकर जिला) व बीकानेर जिला इसके प्रमुख क्षेत्र हैं। यह पुरुषों का सामूहिक लोकनृत्य है। इसका आयोजन होली पर्व पर होता है और महाशिवरात्रि से लेकर होली तक चलता है। इस लोकनृत्य में खुले स्थान में परमुखतः 'चंग' नामक वाद्ययंत्र के साथ शरीर की गति या संचालन, नृत्य या तालबद्ध गति के साथ अभिव्यक्त किया जाता है। इस लोकनृत्य की अभिव्यक्ति इतनी प्रभावशाली होती है की चंग पर थाप पड़ते ही लोगों को चंग पर लगातार नाचने व झूमने पर मजबूर कर देती है।  चंग लोकनृत्य में गायी जाने वाली लोकगायकी को 'धमाल' के नाम से जाना जाता है। शब्दों के बाण, भावनाओं की उमंग और मौज-मस्ती के रंग मिश्रित धमाल हर किसी को गाने व झुमने के लिये मजबूर कर देती है।
चूड़ीदार पायजामा-कुर्ता या धोती-कुर्ता पहनकर कमर में कमरबंद और पाँवों में घुंघरू बाँधकर 'होली' के दिनों में किये जाने वाले चंग नृत्य के साथ लम्बी लय के गीत धमाल या होली के गीत भी गाये जाते हैं।
प्रत्येक पुरुष चंग को अपने एक हाथ से थामकर और दूसरे हाथ से कटरवे का ठेका से व हाथ की थपकियों से बजाते हुए वृत्ताकार घेरे में सामूहिक नृत्य करते हैं ,साथ में बांसुरी व झांझ बजाते रहते है व पैरो में बंधे घुंघरुओं से रुनझुन की आवाज निकलती रहती है। घेरे के मध्य में एकत्रित होकर 'धमाल' और 'होली' के गीत गाते हैं। भाग लेने वाले कलाकार पुरुष ही होते हैं, किंतु उनमें से एक या दो कलाकार महिला वेष धारण कर लेते हैं, जिन्हें ‘महरी’ कहा जाता है। भीड़ में उपस्थित सभी व्यक्ति मस्ती से नाचते, गाते और झूमते हैं। प्रायः चंग नृत्य के बीच में स्वांगों का दौर चलता रहता है।चंग नृत्य होली पर्व पर महाशिवरात्रि से होली तक होता है। चंग नृत्य का आयोजन दिन-रात में चलता रहता है परन्तु रात को प्रमुख तः होता है। लोग कृषि व घरेलू कार्यों के बाद गाँव के चौक में इक्कठा होते हैं और इसका आनन्द लेते हैं।
चंग नृत्य व धमाल में काव्य शास्त्र के सभी नौ रसों (श्रृंगार रस , हास्य रस , करुण रस , वीर रस , रौद्र रस, भयानक रस , वीभत्स रस ,अद्भुत रस ,शांत रस ,)समावेश होता है। यहाँ तक माना गया दसवां रस वात्सल्य रस भी चंग नृत्य व धमाल में होता है।
चंग नृत्य आयोजन पुरे राजस्थान में होता है,परन्तु इसका प्रमुख क्षेत्र शेखावाटी (सीकर, चुरू, झुंझुनू व बीकानेर) है, जहाँ यह नृत्य बहुत ही अनुशासित, व्यवस्थित तरीके से प्रयोजित होता है। इस नृत्य का प्राय: राजस्थान के अन्य सीमावर्ती राज्यों के जिलों में भी होना पाया जाता है।
हुसैनीवाला
हुसैनीवाला (Hussainiwala), जिसका कुछ आधिकारिक दस्तावेज़ों में नाम ग़ुलाम हुसैनवाला (Ghulam Hussainwala) भी है, भारत के पंजाब राज्य के फ़िरोज़पुर ज़िले में स्थित एक गाँव है। यह सतलुज नदी के किनारे और भारत की पाकिस्तान के साथ सीमा पर स्थित है। राष्ट्रीय राजमार्ग 5 यहाँ से गुज़रता है।
हुसैनीवाला पाकिस्तान की सीमा के निकट सतलज नदी के किनारे स्थित है। इसके सामने नदी के दूसरे किनारे पर पाकिस्तान का 'गंडा सिंह वाला' (Ganda Singh Wala) नामक गाँव है। इसी गाँव में २३ मार्च १९३१ को शहीद भगत सिंह, राजगुरु और सुखदेव का अन्तिम संस्कार किया गया था। यहीं पर उनके साथी बटुकेश्वर दत्त का भी १९६५ में अन्तिम संस्कार किया गया था। इन शहीदों की स्मृति में हुसैनीवाला में राष्ट्रीय शहीद स्मारक बनाया गया है। भगत सिंह की माँ विद्यावती का अन्तिम संस्कार भी यहीं किया गया था।
गाँव का नाम एक सूफ़ी संत, ग़ुलाम हुसैनीवाला, पर पड़ा है। इनकी मज़ार अब सीमा सुरक्षा बल के हुसैनीवाला परिसर के अंदर स्थित है।
दिल्ली वाली ठाकुर गर्ल्स
दिल्ली वाली ठाकुर गर्ल्स ("हिन्दी:दिल्ली वाली ठाकुर लड़कियाँ") एक भारतीय हिन्दी धारावाहिक है, जिसका प्रसारण एंड टीवी पर 30 मार्च 2015 से सोमवार से शुक्रवार रात 9:00 बजे होता है। इसका निर्देशन राकेश कुमार ने किया है। यह धारावाहिक इंडिया पूछेगा सब से शाणा कौन? के स्थान पर आया है। इसमें मुख्य किरदार में आमिर अली और सुकृति कांडपाल हैं।
यह कहानी एक उपन्यास पर आधारित है, जिसमें दिल्ली की पाँच बहनों को दिखाया गया है। डलन सिंह शेखावत (आमिर अली) और डेबजनी (सुकृति कांडपाल) एक दूसरे से बार बार मिलते रहते हैं। इसके बाद हर बार की तरह झगड़ा करते हैं।
गोविन्द सागर
गोविन्द सागर हिमाचल प्रदेश के बिलासपुर जिले में स्थित मानव-निर्मित झील है। इसका नाम सिखों के दशम गुरु गोविन्द सिंह के नाम पर रखा गया है। यह झील सतलज नदी पर भाखड़ा बांध के निर्माण के कारण बनी थी।यह झील भारत के नक्शे पर सर्वोच्च स्थान रखती है। झील पर्यटन आदि के साथ-साथ कृषि के लिए भी अनमोल सिद्ध हुई है। इस झील से एक बहुत बड़े भू-भाग को सिंचाई आदि की सुविधा मिलने लगी है। यहाँ का भू-भाग एक परी लोक में परिवर्तित-सा हो गया प्रतीत होता है। सतलुज नदी पर बने बाँध के छिद्रों से झरने के रूप में झरता स्वच्छ पानी नेत्रों को शीतलता प्रदान करता है। गोविन्द सागर झील से 20 कि.मी. की दूरी पर 'नैना देवी मंदिर' स्थित है तथा पहाड़ी पर स्थित 'आनंदपुर साहिब' नामक सिक्खों का पवित्र तीर्थ स्थान है। हिन्दू और सिक्ख दोनों ही इसे पवित्र मानते हैं। अगस्त के महिने में नैना देवी के मंदिर पर विशाल मेला लगता है। तब हज़ारों की संख्या में भक्त यहाँ दर्शन करने के लिए आते हैं। अब गोविंद सागर झील जैसी वहाँ चार बड़ी झीलें और भी बन चुकी हैं, जिनके विकास की परियोजना चल रही हैं।
बड़ी देवरानी
बड़ी देवरानी एक भारतीय हिन्दी धारावाहिक है, जिसका प्रसारण एंड टीवी पर 30 मार्च 2015 से 13 नवम्बर 2015 तक सोमवार से शुक्रवार रात 9:30 बजे होता था। इसके निर्माता शशि मित्तल और सुमित मित्तल हैं। इसमें मुख्य किरदार में मुदित नायर और मेघा चक्रवर्ती हैं।
यह कहानी एक ऐसी देवरानी की है जो सबसे छोटी होते हुए भी वह बड़ी देवरानी कहलाती है। पोद्दार परिवार अपने पुराने रीति रिवाजों को बहुत अधिक मानते रहते हैं पर उनका पुत्र विभोर (मुदित नायर) ऐसे रीति रिवाजों को नहीं मानता था। एक दिन उसके परिवार वाले उसकी शादी उससे 4 वर्ष बड़ी लड़की रीति (मेघा चक्रवर्ती) से करा देते हैं। यह शादी केवल उन दोनों परिवार वालों के बीच व्यापार को बढ़ाने का एक तरीका रहता है। इस शादी के कारण अन्य परिवार वाले रीति को पसंद नहीं करते है। रीति एमबीए किए रहती है और वह उन परिवार वालों में समानता कायम करने और विभोर के दिल में अपने लिए जगह बनाने का प्रयास करते रहती है।
इससे कुछ वर्ष पहले रीति की शादी विभोर के बड़े भाई से तय होती है पर निमंत्रण पत्र में नाम गलत छपने के कारण विभोर के पिता को कुछ और लगता है और वह उस शादी को तोड़ देते हैं। लेकिन बाद में विभोर और रीति की शादी हो जाती है। रीति विभोर से प्यार करते रहती है, लेकिन विभोर अपने परिवार वालों के कारण ही शादी करता है।इस धारावाहिक का निर्माण कोलकाता में हुआ है। इसके मुख्य किरदार के लिए मेघा चक्रवर्ती और मुदित नायर को लिया गया।
सिद्धान्त फॉण्ट
सिद्धान्त फॉण्ट को मिहाईल बयारैन (Mihail Bayaryn) ने बनाया है।
इस फॉण्ट से वैदिक, देवनागरी, अंग्रेज़ी और रूसी भाषा के यूविकोड समर्थन का प्रावधान है।
मुदित नायर
मुदित नायर एक भारतीय अभिनेता हैं, यह अनामिका, तेरी मेरी लव स्टोरी आदि कार्यक्रमों में कार्य कर चुके हैं।
अभिषेक मलिक
अभिषेक मलिक एक भारतीय अभिनेता हैं, यह भाग्यलक्ष्मी आदि धारावाहिकों में कार्य कर चुके हैं।
यह दिल्ली विश्वविद्यालय में पढ़े और 2009 में मिस्टर दिल्ली का शीर्षक प्राप्त किया। इसके बाद वे छल शह और मात नामक एक धारावाहिक में एक समान मुख्य भूमिका में कार्य किया। लेकिन उनका इस धारावाहिक में जो पात्र था, वह बाद के कहानी में जिस प्रकार का होता है वह उन्हे पसंद नहीं आता और वे इस धारावाहिक को छोड़ देते हैं। इसके बाद 2013 में दिल की नज़र से खूबसूरत में राहुल की भूमिका में सोनी पर नज़र आए।
लहँगा
लहंगा जो महिलाओं के लिए पोशाक होती है जो ज्यादातर भारतीय समाज में ही पहना जाता है। यह ज्यादातर ग्रामीण क्षेत्रों में पहना जाता है। आमतौर पर महिलाएँ कुर्ती के साथ लहंगा पहनती हैं।
आँकड़ा विज्ञान
आँकड़ा विज्ञान (Data Science) आँकड़ों का विश्लेषण करके उनसे जानकारी निकालने का विज्ञान है। यह कंप्यूटर विज्ञान का एक भाग है। आँकड़ा विज्ञान गणित, सांख्यिकी, सूचना सिद्धान्त, सूचना प्रौद्योगिकी आदि अनेकों क्षेत्रों के सिद्धान्तों तथा तकनीकों का प्रयोग करता है। वे विधियाँ जो विशाल आँकड़ों के लिये भी काम करती हैं वे आँकड़ा विज्ञान के क्षेत्र में विशेष महत्व रखतीं हैं। कृत्रिम बुद्धि की मशीन अधिगम (Machine Learning) नामक शाखा के विकास से इस क्षेत्र के विकास को नयी गति और महत्व मिला है।
1962 में जॉन तुकी ने एक क्षेत्र का वर्णन किया था जिसे उसने “आँकड़ा संशोधन” कहा था जो आज के आँकड़ा विज्ञान से मिलता जुलता है। बाद में, 1992 में यूनिवर्सिटी ऑफ़ मोंटपेलियर II में एक सांख्यिकी संगोष्ठी में शिमाल होने वालों ने माना कि एक नए ज्ञान का विकास हो रहा है जोकि विभिन्न प्रकार और स्त्रोतों के आँकड़ों पर आधारित है, और उस समय के सांख्यिकी के अवधाराणाओं तथा सिद्धांतों को तथा आंकड़ा विश्लेषण को कम्प्यूटर की गणना के साथ मिलाता है।
आँकड़ा विज्ञान के तुल्य अंग्रेज़ी शब्द डाटा साइंस का इतिहास 1974 से पाया जाता है, जब पीटर नौर ने इसे "कंप्यूटर साइंस" के दूसरे नाम के रूप में प्रस्तुत किया था। 1996 में, इंटरनेशनल फेडरेशन ऑफ क्लासिफिकेशन सोसायटीज़ पहला ऐसा सम्मेलन बना जिसने विशेष रूप से आँकड़ा विज्ञान एक विषय के रूप में प्रस्तुत किया।
पारंपरिक रूप से, हमारे पास जो जानकारी थी, वह ज्यादातर संरचित और कम आकार की थी, जिसका विश्लेषण सीधा व्यवसायिक बुद्धिमत्ता (Business Intelligence) उपकरण का उपयोग करके किया जा सकता है। पारंपरिक प्रणालियों के डेटा के विपरीत, जो ज्यादातर स्वरूपित था, आज ज्यादातर जानकारी असंरचित या अर्ध-संरचित है।
आँकड़ा
(आंकड़ों को ऐसी संख्याओं के रूप में परिभाषित किया गया है जो यथार्थ विश्व के मापन को प्रदर्शित करती है!!)
आँकड़े अपने आप में 'सूचना' नहीं होते, उनका प्रसंस्करण (प्रोसेसिंग) करके उनसे सूचना निकाली जाती है।
यूसी ब्राउजर
यूसी ब्राउजर एक वेब ब्राउजर (यूसी मोबाइल के नाम से भी जाना जाता है) है। Singapore में इसका मजबूत यूज़र बेस है और कस्टमाइज करने के बाद इसकी भारत के स्थानीय बाजार में काफी वृद्धि हुई है। यह मूलतः 2004 में लांच हुआ था। उस समय ये केवल J2me (जावा) के लिए उपलब्ध था।पर ये अब एंड्राइड विंडोज़ आईओएस ब्लैकबेरी पर भी उपलब्ध है। 2010 में इसने अपनी पहली एप (आईओएस के लिए) एप्पल एप स्टोर पर लांच की थी।
इसपर हम कंप्यूटर तथा मोबाइल पर इंटरनेट देख सकते हैं। यूसी ब्राउजर पर इंटरनेट देखना बहुत सरल है। इस ब्राउजर में हम अनगिनत पृष्ठों को रोक कर कभी भी देख सकते हैं। जो की काफी सरल है
यूसी वेब ये दावा करता है कि यूसी वेब ब्राउज़र सभी मेनस्ट्रीम ऑपरेटिंग सिस्टम्स के साथ कम्पेटेवल है।
किस्सा (फ़िल्म)
किस्सा अनूप सिंह द्वारा लिखी और निर्देशित की गई २०१३ की एक भारती-जर्मनी ड्रामा फ़िल्म है। यह पंजाबी फ़िल्म 38वें 2013 टोरंटो अंतर्राष्ट्रीय फ़िल्म फैस्टिवल में दिखाई गई, जहाँ इसे 15 स्तंबर 2013 की सर्वश्रेष्ठ एशियाई फ़िल्म का पुरस्कार प्राप्त हुआ।
अंबर सिंह भारत के विभाजन का संताप भोग रहा है। उसको अपना घर छोड़कर पूरबी पंजाब, भारत में आना पड़ता है। उसके तीन बेटियां हैं और कोई भी पुत्र नहीं है। जब उसके घर चौथी बार भी लड़की पैदा होती है तो वह उसे एक पुत्र के तौर पर पालता है। वह लड़की कंवर सिंह के नाम से बड़ी होकर अपने पिता के साथ ट्रक ड्राइवर बन जाती है। एक घटना के बाद कंवर का विवाह नीली के साथ कर दिया जाता है। इसके पूर्व कहानी में विभिन्न समस्याएं उत्पन्न होती हैं। यह कहानी अंबर सिंह की कहानी न रह कर मनुष्य के अंदर की भटकन की कहानी बन जाती है।इस फ़िल्म को आलोचकों और दर्शकों दोनों की और से पसंद किया गिया।
राजस्थान उच्च न्यायालय के मुख्य न्यायाधीश
राजस्थान उच्च न्यायालय के मुख्य न्यायाधीश वर्तमान जस्टिस श्री अकील कुरैशी (38 सूरजमल झाडोल 376 वें) है।
आर के लक्ष्मण की दुनिया
आर के लक्ष्मण की दुनिया भारतीय हिन्दी धारावाहिक है, जिसका प्रसारण सब टीवी पर 28 नवम्बर 2011 से 29 मार्च 2013 तक हुआ। यह कुल 353 प्रकरणो तक चला। यह धारावाहिक सोमवार से शुक्रवार रात 7:30 बजे देता था।
यह कहानी आर के लक्ष्मण के कहानियों पर आधारित है। यह कहानी आम आदमी पर आने वाले परेशानियों आदि के बारे में है।
एंटरटेनमैंट के लिए कुछ भी करेगा
एंटरटेनमैंट के लिए कुछ भी करेगा भारतीय हिन्दी वास्तविक कार्यक्रम है, जिसका प्रसारण सोनी पर 25 मई 2009 से शुरू हुआ। तब से यह कई संस्करण में दे चुका है।
यह 25 मई 2009 से 3 जुलाई 2009 तक चला। इस संस्करण के लिए इस कार्यक्रम का नाम बदल कर एंटर्टेंमेंट के लिए सब कुछ करेगा कर दिया गया था। इसके प्रस्तोता कृष्णा अभिषेक और मोना सिंह हैं।
वाह! वाह! क्या बात है!
वाह! वाह! क्या बात है! भारतीय हिन्दी हास्य कवि धारावाहिक है, जिसका प्रसारण सब टीवी पर 15 सितम्बर 2012 से 29 दिसम्बर 2013 तक हुआ। इस कार्यक्रम में शैलेश लोढ़ा और नेहा मेहता प्रस्तोता हैं।
यह कार्यक्रम हास्य कवि सम्मेलन पर आधारित है। इसमें कवि को हास्य कविता बनाकर बताना पड़ता है।
ज्ञानेश्वर आनन्द ज्ञानेश किरतपुरी
मालेगाँव का चिन्टू
मालेगाँव का चिन्टू भारतीय मौन धारावाहिक है, जिसका प्रसारण सब टीवी पर होता है। यह धारावाहिक 6 अगस्त 2010 से 26 मार्च 2011 तक चला।
तेरे शहर में
तेरे शहर में भारतीय हिन्दी धारावाहिक है, जिसका प्रसारण स्टार प्लस पर 2 मार्च 2015 से शुरू हुआ।
मध्य प्रदेश भोज मुक्त विश्वविद्यालय
मध्य प्रदेश भोज (मुक्त) विश्वविद्यालय (Madhya Pradesh Bhoj Open University) भोपाल स्थित एक मध्य प्रदेश का मुक्त विश्वविद्यालय है। यह विश्वविद्यालय मुक्त एवं दूरस्थ शिक्षा के माध्यम से उच्च शिक्षा प्रदान करता है। इसका नामकरण भारत के महान राजा प्रतिहार भोज के नाम पर हुआ है। क्षेत्रीय अध्ययन केंद्र इस प्रकार है - 1. क्षेत्रीय निदेशक, राजा भोज मार्ग (कोलर रोड) भोपाल (म.प्र.) 462016  फोन नम्बर - 0755-2492273
2. क्षेत्रीय निदेशक, देवी अहिल्या विश्वविद्यालय परिसर, आई.एम्.एस. भवन, खण्डवा रोड इंदौर (म.प्र.) 452001 फोन नम्बर - 0731-2465689
3. क्षेत्रीय निदेशक, जीवाजी विश्वविद्यालय परिसर, ग्वालियर (म.प्र.) 474011 फोन नम्बर - 0751-2345559
4. क्षेत्रीय निदेशक, 1047, नेपीयर टाउन, चौथे पुल के पास, जबलपुर (म.प्र.) 482001 फोन नम्बर - 9893151661, 9425159332
5. क्षेत्रीय निदेशक, शासकीय सदाशिव माधवराव गोलवलकर महाविद्यालय परिसर, सिविल लाइन, रीवा (म.प्र.) 486001 फोन नम्बर - 07662-250410, 9425124312
6. क्षेत्रीय निदेशक, पुराना कलेक्ट्रेट परिसर, सिविल लाइन सतना (म.प्र.) 485001 फोन नम्बर - 07672-404440
7. क्षेत्रीय निदेशक, विश्वविद्यालय क्वाटर क्रमांक - 5, स्वर्ण जयंती हाल के पीछे, नेपाल पेलेस सागर (म.प्र.) 470001 फोन नम्बर - 07582-264130
8. क्षेत्रीय निदेशक, सतत शिक्षा अध्ययन केन्द्र, पुराना प्रशासनिक भवन, विक्रम विश्वविद्यालय परिसर, उज्जैन (म.प्र.) 456010 फोन नम्बर - 0734-2526993
9. क्षेत्रीय निदेशक, शासकीय स्नातकोत्तर स्वशासी महाविद्यालय,छिन्दवाड़ा (म.प्र.) 480001 फोन नम्बर - 07612-243716
10. क्षेत्रीय निदेशक, शासकीय नर्मदा स्नातकोत्तर महाविद्यालय परिसर, होशंगाबाद (म.प्र.) 461001 फोन नम्बर - 07574-254096
11. उपक्षेत्रीय निदेशक, शहीद भीमा नायक स्नातकोत्तर महाविद्यालय, बड़वानी (म.प्र.) 451551 फोन नम्बर - 07290-222511, 9424056933
षड्ज
संगीत के सात स्वरों में से पहला स्वर जो साधारणतः ‘सा’ कहलाता है। संगीत शास्त्र के अनुसार इस स्वर का उच्चारण नासा उर कण्ठ जीभ तालु और दाँतों के सम्मिलित प्रयत्न से होता है इसलिए इसका नाम षडज् (शाब्दिक अर्थ : "छः से उत्पन्न") पड़ा है। प्रायः संगीतकार हमें शुरुआत में ही इस स्वर का अभ्यास कराते हैं ।  सा - एक शब्द ही नहीं है वरन प्राथमिक संगीत शिक्षा का सार है । ( षड्ज स्वर चिन्त्य है । 👆क्योंकि कण्ठ उर तालु नासा और जीभ स्थान नहीं है उच्चारण का इसमें नियम है - लृतुलसा : दन्त्याः ये कहता है, कि सा का उच्चारण दाँत से होता है । उच्चारण का साधन जीभ है और प्रयत्न - विवृत्तकरणाः उष्माणाः के नियम से "सा" विवृत्त है) सम्पादक -भूदेवार्य
अमेरिकी क्रान्ति का घटनाक्रम
अमेरिकी क्रान्ति के राजनैतिक, सामाजिक और सैनिक पहलू हैं। इस क्रान्ति का आरम्भ प्रायः १७६५ में स्टैम्प अधिनियम के पारित होने से माना जाता है और इसका अन्त १७९१ में युनाइटेड स्टेट्स बिल की संपुष्टि (ratification) होने तक माना जाता है। इस क्रान्ति की सैनिक-संघर्षमय अवधि १७७५ से १७८३ तक सीमित थी जिसे 'अमेरिकी क्रान्तिकारी युद्ध' कहा जाता है।
आधुनिकता के सिद्धान्त
आधुनिकता के सिद्धान्त (Modernization theory) से आशय आधुनिकीकरण की प्रक्रिया की व्याख्या करने के लिये प्रयुक्त सिद्धान्तों से है। 'पूर्व-आधुनिक' या 'परम्परागत' समाज का 'आधुनिक' समाज में क्रमशः संक्रमण आधुनिकीकरण कहलाता है।
Ye parivartan ki ek prakirya hai
उड़न दस्ता
उड़न दस्ता (अंग्रेज़ी में: "Flying Squad") एक पुलिस टीम होती है जो परीक्षा केन्द्रों पर नियंत्रण रखती है। इसका काम यह है कि वह सुनिश्चित करे कि परीक्षा में किसी भी तरह की कोई नकल नहीं होनी चाहिए। उड़न दस्ता परीक्षा केन्द्र पर बिना किसी पूर्व सूचना के किसी समय आ सकता है और अपनी जाँच-पड़ताल का काम शुरू कर सकता है। परीक्षा शांतिपूर्ण हो, इसके लिए कई मौकों पर परीक्षा केन्द्रों के अन्दर भी आंतरिक पुलिस भी नियुक्त रहती है।
रिपोर्टर्स
रिपोर्टर्स भारतीय हिन्दी धारावाहिक है, जिसका प्रसारण सोनी पर प्रसारित होगा। यह 13 अप्रैल 2015 से सोमवार से गुरुवार रात 9 बजे देगा। इस धारावाहिक में राजीव खंडेलवाल एक संवाददाता का किरदार निभा रहें है, जो कहता है की कुछ खबरें होती हैं और कुछ बनाई जाती है।
यह कहानी कबीर शर्मा (राजीव खंडेलवाल) की है जो पहले दिल्ली क्रांति नामक एक समाचार पत्र में कार्य करते रहते हैं और केकेआर समाचार चैनल के मालिक एक दिन उसे इस चैनल का उच्च-संपादक बना देते हैं और वहाँ अनन्या कश्यप (कृतिका कामरा) भी कार्य करती रहती है। वह कबीर शर्मा को पसंद करती रहती है।
ग्राहम स्टेन्स
डा. ग्राहम स्टीवर्ट स्टेन्स (1941 – 22 जनवरी 1999) ऑस्ट्रेलियाई मिशनरी था जिन्हें और उनके दो बेटों, फिलिप (10 आयु वर्ग) और टिमोथी (6 आयु वर्ग) को ओडिशा में हुई एक घटना में कुछ लोगों ने 22 जनवरी 1999 को जिंदा जलाकर मार डाला था। उस वक्त वो क्योंझर जिले क मनोहरपुर गांव में अपनी स्टेशन वैगन में सो रहे थे। आग लगाने वाले गिरोह की अगुआई करने वाले दारा सिंह था।
मूल परिवेश
मूल परिवेश या राइजोस्फीयर (rhizosphere) मिट्टी के उस छोटे भाग को कहते हैं जो पौधों की जड़ से निकलने वाले द्रव्य (secretions) तथा उससे सम्बन्धित सूक्ष्मजीवों (microorganisms) से सीधे प्रभावित होती है।
उलटा पिरामिड शैली
उलटा पिरामिड शैली एक लेखन शैली है जिसकी मदद से खबरें बुनी जाती है। इसे अंग्रेजी में इन्वर्टेड पिरामिड मैथोड कहा जाता है। यह 19वी सदी के मध्य से शुरु हुआ था।इस शैली के तीन हिस्से होते हैं जो इस प्रकार है - (1) इंट्रो या लीड इसे हिंदी में मुखड़ा कहा जाता है। (2) बॉडी इसमें समाचार के विस्तृत ब्योरे को घटते हुए क्रम में लिखा जाता है। और (3) समापन होता है।
शुभलक्ष्मी योजना
राजस्थान सरकार ने बालिका के पैदा होने को शुभ मानने और कन्या भ्रूण हत्या को रोकने के लिए शुभलक्ष्मी योजना शुरू की है। योजना के अंतरगत बेटियों के पैदा होने पर लड़की के माता-पिता को 2100 रुपिये सरकार द्वारा दिए जाएँगे। इसी प्रकार से जब बेटियों की उम्र पढ़ने की हो जायेगी तब उन्हें 3100 रुपिये का धनादेश या चैक दिया जाएगा। एक और विशेष बात यह है कि इस योजना के अंतरगत लड़की के विवाह के समय लड़की की माता को 7300 रुपिये का धनादेश दिए जाने का प्रावधान है।
कन्या भ्रूण हत्या को रोकने तथा बेटियों को शिक्षित कराने के लिए इस योजना को शुरू किया गया है।
लुप्तप्राय भाषा
लुप्तप्राय भाषा वह भाषा होती है जो  वर्तमान  में  अनुपयोग हो रही है और लुप्त होने के कगार पर है। ऐसी भाषा के विलुप्त होने के कुछ मुख्य कारण होते हैं जिनमें इस भाषा के लोगों की संख्या धीरे धीरे काम हो रही हो, या इसके बोलने वाले लोग अपनी भाषा को छोड़ दूसरी भाषा को ग्रहण कर रहे हों। भाषा का विलुप्त पूरी तरह तब होती है जब उसका कोई भी बोलने वाला नहीं बचता और इस तरह वह पूर्ण रूप से  विलुप्त और समाप्त हो जाती है। मानव इतिहास में कईं भाषाएँ विलुप्त हुई हैं परन्तु वर्तमान में भाषाओं का  विलोपन बहुत शीघ्रता से हो रहा है। इसके प्रमुख  कारण  हैं: वैश्वीकरण और नव-उपनिवेशवाद। अधिकतर यूँ होता है की जब  भौतिक रूप से  प्रभावशाली और शक्तिशाली भाषाएँ दूसरी भाषाओँ पर अपना वर्चस्व साधती हैं , तब भौतिक रूप से निर्बल भाषाएँ विलुप्त हो जाती हैं।
भांड पाथेर
भांड पाथेर (या भांड पाथर) कश्मीर की लोक कला है। भांड पाथेर सदियों से कश्मीर के लोगों का मनोरंजन करती आ रही है। जब प्रिंट मीडिया और इलेक्ट्रॉनिक मीडिया का चलन नहीं था तो उस समय कश्मीरी समाज में सामाजिक, राजनीतिक और धार्मिक संदेश प्रसारित करने का अपना अनोखा तरीका था। व्यंग्यात्मक लहजे में पेश की जाने वाली कश्मीर की लोक कला 'बांध पाथेर' राजनीतिक प्रतिरोध और ज्वलन्त मुद्दों को अपने अनोखे अंदाज में उठाती थी।
व्यंग और नकल उतारने हेतु इसमें हँसने-हँसाने को प्राथमिकता दी जाती है।संगीत के लिए सुरनाई , नगाड़ा और ढोल इत्यादि का प्रयोग किया जाता है। मूलतः भांड कृषक वर्ग के होते हैं इसलिए इस नाट्यकला पर कृषि-संवेदना का गहरा प्रभाव है।
लोक कला के इस माध्यम में घाटी के संघर्ष, भ्रष्टाचार और दूसरी सामाजिक बुराइयों का चित्रण किया जाता है। इसके साथ ही साथ ये समाज की कड़वी सच्चाइयों और शिकायतों को भी सरकार और लोगों के सामने लाती है। भांड पाथेर के नाटकों में अधिकांशतः विचारोत्तेजक वेश-भूषा, संवादों, भाव-भंगिमाओं और भावनाओं का प्रयोग किया जाता है। ये नाटक घंटों लोगों का ध्यान बांधे रखते हैं। लोकप्रियता भांड पाथेर में आमतौर पर कथ्य का अहसास कराने वाले पोशाकों का इस्तेमाल किया जाता है, जिससे लोगों का घंटों ध्यान बंधा रहता है।
भांड पाथेर हिंदू शासकों के समय में हिंदू मंदिरों में खेला जाता था। कल्हण अपनी रचना 'राजतरंगिणी' में उस समय में इसकी लोकप्रियता का वर्णन करते हैं।
भक्ति शर्मा
भक्ति शर्मा (जन्म: 30 नवंबर, 1989), एक भारतीय महिला तैराक हैं। उन्हें 14 जनवरी, 2015 को अंटार्कटिक महासागर में एक डिग्री सेल्सियस (33.8 f) तापमान में 1.4 मील (2.25 किलोमीटर) की दूरी 52 मिनट में तैरकर विश्व रिकार्ड बनाने का गौरव हासिल है। यह उपलब्धि हासिल करने वाली वे विश्व की सबसे कम उम्र की युवा तथा प्रथम एशियाई महिला हैं। उन्हें वर्ष-2011 का तेनजिंग नोर्गे राष्ट्रीय साहसिक पुरस्कार से सम्मानित किया गया था। भक्ति का जन्म मुंबई में हुआ और उदयपुर, राजस्थान में परवरिश हुई। उन्होने सिम्बायोसिस अंतर्राष्ट्रीय विश्वविद्यालय से संचार में प्रबंधन से मास्टर डिग्री तक की शिक्षा प्राप्त की है। वर्तमान में ये भारत का नाम पूरी दुनिया मे और ऊंचाइयों पर ले जाने की आकांक्षा रखती हैं।
भक्ति ने ढाई साल की उम्र से ही तैराकी करना शुरू कर दिया था। कई राज्य और जिला स्तर की प्रतियोगिताओं में भाग लेने के बाद, उन्होने सबसे पहले खुले पानी (सागर) में तैरना शुरू किया। पहली बार उन्होने वर्ष 2003 में गेटवे ऑफ इंडिया को उरण बंदरगाह से 16 किमी लंबी तैराकी की और आगे बढ़ती रही।
भक्ति ने 10 वर्ष के छोटे तैराकी कैरियर में सराहनीय कार्य किए हैं और कुछ मील के पत्थर स्थापित किए हैं, जिनमें शामिल है 6 जुलाई 2006 को मात्र 16 वर्ष की आयु में 13 घंटे और 55 मिनट में शेक्सपियर बीच डोवर इंग्लैंड से फ्रांस के कलैस तक इंग्लिश चैनल को पार करना तथा ज्यूरिख झील में तैराकी प्रतिस्पर्द्धा जीतना शामिल है।
10 जनवरी 2015 को भक्ति ने अंटार्कटिका के ठंड पानी में 2.25 किमी तक तैरते हुये एक नया रिकॉर्ड बनाने वाली दुनिया की और सबसे कम उम्र की पहली एशियाई महिला बन गयी है।
सरस्वती मेनन
सरस्वती मेनन एक भारतीय महिला शोधकर्ता, शिक्षाविद् और समाजशास्त्री हैं।
वर्तमान में वे संयुक्त राष्ट्र की शांति निर्माण संरचना की नीति एवं संस्थागत समीक्षा हेतु नियुक्त सलाहकार समूह की सदस्य हैं। समिति का नाम 'एडवाइजरी ग्रुप ऑन द रिव्यू ऑफ द पीसबिल्डिंग आर्किटेक्चर' है। इस पद पर वे 23 जनवरी, 2015 को संयुक्त राष्ट्र प्रमुख बान की मून द्वारा नियुक्त हुई हैं। इसके पहले वे यूएन वूमेन के नीति प्रभाग तथा संयुक्त राष्ट्र विकास कार्यक्रम (UNDP) के मूल्यांकन कार्यालय की निदेशक रह चुकी हैं।
वे यू एन डी पी में शामिल होने से पूर्व मद्रास विश्वविद्यालय चेन्नई में समाज शास्त्र की प्रवक्ता थीं। वह मंगोलिया और नेपाल में संयुक्त राष्ट्र विकास कार्यक्रम के तहत भी जिम्मेदारी निभा चुकी हैं। उन्होंने दिल्ली के जवाहरलाल नेहरू यूनिवर्सिटी (जेएनयू) से समाजशास्त्र में शोध किया है।
पृथक्कारी प्रवर्धक
पृथक्कारी प्रवर्धक (Isolation amplifiers) वे प्रवर्धक हैं जिनके इन्पुट और आउटपुट के बीच उच्च प्रतिरोध (या प्रतिबाधा) होती है तथा इनपुट और आउटपुट के बीच हजारों वोल्ट (एसी या डीसी) होने के वावजूद ये अपना काम करते हैं। दूसरे शब्दों में, इनके इन्पुट और आउटपुट के बीच कोई सीधा विद्युत चालक मार्ग नहीं होता।
पृथक्कारी प्रवर्धक डिजाइन करने के लिये तीन विधियाँ प्रयोग में लायीं जातीं हैं-
पृथक्कारी प्रवर्धक का उपयोग वहाँ लाभप्रद होता है जहाँ अधिक कॉमन-मोड सिगनल के ऊपर छोटा सा डिफरेंशियल सिग्नल मापना हो। इन्स्ट्रुमेन्टेशन प्रवर्धक की तरह पृथक्कारी प्रवर्धक भी एक बड़ी आवृत्ति रेंज में एक निश्चित डिफरेंशियल गेन प्रदान करते हैं। इनका भी इनपुट इम्पीडेंस अधिक होता है तथा आउटपुट इम्पीडेंस कम होता है।
टोक्यो विश्वविद्यालय
टोक्यो विश्वविद्यालय चिकित्सा और विज्ञान के क्षेत्र में जापान का एक प्रसिद्ध विश्वविद्यालय है।
भीड़ हत्या
भीड़ हत्या या मॉब लिंचिंग पूर्वचिन्तित बिना किसी व्यवस्थित न्याय प्रक्रिया के, किसी अनौपचारिक अप्रशासनिक समूह द्वारा की गई हत्या या शारीरिक प्रताड़ना को कहा जाता है। कथित शब्द का उपयोग अक्सर एक बड़ी भीड़ द्वारा अन्यायिक रूप से किसी कथित अपराधियों को दंडित करने के लिए या किसी समूह को धमकाने के लिए, सार्वजनिक हत्या, या अन्य शारीरिक प्रताड़ना को चिह्नित करने के लिए उपयोग किया जाता है।किसी व्यक्ती को एक अनुशासनहीन भीड के व्दारा उस वक्त तक पीटा जाता है जब तक की उस की मृत्यु न हो जाए। ऐसी अप्रीय घटना को भीड़ हत्या या मॉब लिंचिंग की संज्ञा दी जाती है।
शरद मल्होत्रा
शरद मल्होत्रा एक भारतीय फ़िल्म तथा टेलीविज़न अभिनेता है इनका जन्म मुम्बई में ०९ जनवरी १९८३ में हुआ तथा इन्होनें अपनी पढ़ाई कोलकाता के सेंट जेवियर कालेज से २००३ में पूर्ण की। इन्होंने अपने कैरियर की शुरुआत २००६ में एक धारावाहिक (कभी तो नज़र मिलाओ) से की थी उसमें ये एक कैमियो का किरदार निभा रहे थे। लेकिन इन्होंने अपनी प्रसिद्धि भारतीय टेलीविज़न चैनल सोनी टीवी के भारत का वीर पुत्र – महाराणा प्रताप से पायी हालांकि यह धारावाहिक १० दिसम्बर २०१५ को समाप्त हो गया है इसमें इन्होंने महाराणा प्रताप का किरदार किया था। इन्हें अबतक तीन बार इंडियन टेली अवार्ड मिल चुका है।
उच्चतर शिक्षा विभाग
वर्ष 2020का कैलेंडर जल्द ही जारी होगा शिक्षा विभाग भारत में मानव संसाधन विकास मंत्रालय के तहत बना उच्च शिक्षा के संवर्धन के लिए एक विभाग है। यह विभाग विश्वविद्यालय अनुदान आयोग की धारा 3 (यूजीसी) अधिनियम, 1956 के तहत, भारत के विश्वविद्यालय अनुदान आयोग (यूजीसी) की सलाह पर शिक्षण संस्थानों को डीम्ड विश्वविद्यालय का दर्जा देने का अधिकार है  विभाग इन ब्यूरो के तहत 100 से अधिक स्वायत्त संगठनों के माध्यम से आठ ब्यूरो में बांटा गया है, और विभाग के सबसे अधिक काम संभाला है। [3]
विश्वविद्यालय और उच्च शिक्षा; अल्पसंख्यक शिक्षा विश्वविद्यालय अनुदान आयोग (यूजीसी) शिक्षा अनुसंधान एवं विकास संगठन (ERDO) शिक्षा अनुसंधान एवं विकास संगठन (ERDO) नई दिल्ली (https://web.archive.org/web/20190125034107/https://www.erdoclasses.com/) सामाजिक विज्ञान अनुसंधान की भारतीय परिषद (आईसीएसएसआर) 38 केंद्रीय विश्वविद्यालयों (15 नए केंद्रीय विश्वविद्यालयों सहित जो भारत के राष्ट्रपति द्वारा प्रख्यापित अध्यादेश द्वारा 2009/01/15 से प्रभावी स्थापित किया गया है) एडवांस्ड स्टडीज के भारतीय संस्थान (आईआईएएस), शिमला तकनीकी शिक्षा के अखिल भारतीय परिषद (एआईसीटीई) [4] [5] वास्तुकला की परिषद (सीओए) [6] प्रौद्योगिकी के 16 भारतीय संस्थानों (आईआईटी) विज्ञान शिक्षा और अनुसंधान के 5 भारतीय संस्थान (आईआईएसईआर) प्रबंधन के 13 भारतीय संस्थानों (आईआईएम) प्रौद्योगिकी के 30 राष्ट्रीय संस्थानों (एनआईटी) सूचना प्रौद्योगिकी के चार भारतीय संस्थान (आईआईआईटी) योजना और वास्तुकला का 3 स्कूल (स्पा) तकनीकी शिक्षक प्रशिक्षण एवं अनुसंधान के 4 राष्ट्रीय संस्थान (NITTTRs) चार शिक्षुता के क्षेत्रीय बोर्ड / व्यावहारिक प्रशिक्षण अर्थात संस्कृत के क्षेत्र में तीन डीम्ड विश्वविद्यालयों। राष्ट्रीय संस्कृत संस्थान (RSkS), नई दिल्ली, श्री लाल बहादुर शास्त्री राष्ट्रीय संस्कृत विद्यापीठ (SLBSRSV), नई दिल्ली और राष्ट्रीय संस्कृत विद्यापीठ (आरएसवी), तिरुपति केंद्रीय हिंदी संस्थान (KHS), आगरा अंग्रेजी और विदेशी भाषा विश्वविद्यालय (EFLU), हैदराबाद उर्दू भाषा को बढ़ावा देने के लिए राष्ट्रीय परिषद (एनसीपीयूएल) सिन्धी भाषा को प्रोत्साहन देने के लिए राष्ट्रीय परिषद (NCPSL) तीन अधीनस्थ कार्यालय: केंद्रीय हिंदी निदेशालय (सीएचडी), नई दिल्ली; वैज्ञानिक तथा तकनीकी शब्दावली (सीएसटीटी), नई दिल्ली के लिए आयोग; और केन्द्रीय भारतीय भाषा संस्थान, मैसूर सांख्यिकी, वार्षिक योजना और सीएमआइएस प्रशासनिक सुधार, पूर्वोत्तर क्षेत्र, अनुसूचित जाति / अनुसूचित जनजाति / अन्य पिछड़ा वर्ग
शक्ति आनंद
शक्ति आनंद एक भारतीय टेलीविज़न अभिनेता है। इन्होंने कई टेलिविज़न कार्यक्रमों में काम किया है। इन्होंने मुख रूप से भारत का वीर पुत्र – महाराणा प्रताप धारावाहिक में अभिनय किया है। इनके अलावा क्राइम पेटरोल (सीजन 1) में भी काम किया है।
अर्थ अवर
अर्थ अवर एक वैश्विक आन्दोलन है।  (डब्ल्यूडब्ल्यूएफइस) वर्ल्ड वाइल्ड फण्ड फ़ॉर नेचर  आन्दोलन के अंतर्गत विश्वभर के ऊर्जा मामलों पर चिंतित व्यक्ति हर वर्ष मार्च माह के अंतिम शानिवार को स्थानीय समय के अनुसार 8:30 PM से 9:30PM बजे तक घर, मोहल्ले, दफ़तरों और अन्य स्थानों पर विद्युत का प्रयोग बन्द करके केवल मोमबत्ती का प्रयोग करते हैं। इन प्रयासों का लक्ष्य ऊर्जा के प्रति जनता में जागरुकता लाना और विशेष रूप से बिजली को प्रयोग सोच समझकर करना है।
शाहदरा (गाँव)
शाहदरा पाकिस्तान की राजधानी इस्लामाबाद के निकट एक निवासीय गाँव है। यह पाकिस्तानी राष्ट्रपति भवन से केवल दस किलोमीटर दूर है। इस स्थान के प्रसिद्ध होने का मुख्य कारण यह है कि पाकिस्तान की क़ाइदे आज़म विश्वविद्यालय के पास ही स्थित है।
शाहदरा (बहुविकल्पी)
शाहदरा शब्द के कई अर्थ हो सकते हैं:-
शाहदरा मेट्रो स्टेशन
शाहदरा मेट्रो स्टेशन दिल्ली मेट्रो की लाल लाइन पर स्थित है।
शाहदरा बाग़
शाहदरा बाग़ पाकिस्तान के लाहौर शहर उत्तर में स्थित एक उपनगरीय स्थान है। यह नगर रावी नदी की उत्तरी दिशा में स्थित है। ये इलाक़ा इतिहासिक इमारत मक़बरा जहांगीर की वजह से मशहूर है जो मुग़ल तर्ज़ तामीर का नादिर नमूना है।
नवीन शाहदरा
नवीन शाहदरा दिल्ली के उत्तर पूर्वी दिल्ली जिले में स्थित एक निवासीय स्थान है।
परानासिक वायुविवर
परानासिक वायुविवर या पैरानेसल साइनस चार हवा से भरे स्थानों के जोड़ों का समूह है जो नासा गुहा को घेरते (ऊर्ध्वहनु वायुविवर), आँखों से ऊपर (ललाट वायुविवर), आँखों के बीच में (झर्झरिका वायुविवर) तथा झर्झरिकाओं के पीछे (जतूक वायुविवर) हैं। वायुविवरों को उन हड्डियों के लिए नामित किया गया है जिन में वे स्थित हैं।
हैमर पैटर्न
ह्यामर पाटर्न शेयर बाज़ार का एक चित्रित विश्लेषण (graphic pattern) है। यह उस समय आता है जब शेयर अपने प्रारंभिक मूल्य से कहीं नीचे बिकते हैं परन्तु दिन की प्रगति के साथ-साथ या तो ये प्रारंभिक मूल्य से आगे की ओर छलांग लगाते हैं या फिर उसी के आसपास पहुँचते हैं। इस प्रक्रिया को यदि चित्रित किया जाए तो ग्राफ़ पर हथैड़ा-जैसा मोमबत्ती का खड़ाव लगता है (hammer-shaped candlestick)।
प्रेमलता अग्रवाल
प्रेमलता अग्रवाल (जन्म: 1963) एक भारतीय महिला पर्वतारोही हैं, जिन्होने 20 मई 2011 कों सुबह 9:35 बजे 48 साल की उम्र में 29,029 फुट की ऊंचाई पर पहुँचकर माउंट एवरेस्ट के शिखर कों छूने वाली प्रथम भारतीय महिला होने का गौरव हासिल किया। वहीं 50 वर्ष की उम्र में 23 मई 2013 को उत्तरी अमेरिका के अलास्का के माउंट मैकेनले को फतह करके उन्होने नई उपलब्धि हासिल की। इस पर्वत शिखर पर चढ़ने वाली वे पहली भारतीय महिला हैं। सातों महाद्वीपों के शिखर पर चढ़ने वाली प्रेमलता एक कुशल गृहिणी हैं। उन्होने ३५ बरस की उम्र के बाद पहली बार पर्वतारोहण से नाता जोड़ा। वर्ष 1984 में लगभग 29 साल की उम्र में एवरेस्ट पर चढ़ने वाली पहली भारतीय महिला का गौरव हासिल करने वाली बछेंद्री पाल भी उनके अभियान की निगरानी कर रही थी। बछेंद्री के प्रोत्साहित किए जाने पर पर्वतारोहण सीखने वाली प्रेमलता अग्रवाल नेपाल की एशियन ट्रेकिंग कंपनी की देख रेख में मार्च के अंत में शुरू हुए इको एवरेस्ट अभियान 2011 के 22 सदस्यीय अंतर्राष्ट्रीय दल का हिस्सा थीं। उन्होंने दार्जिलिंग से पर्वतारोहण की शिक्षा प्राप्त की है। वे झारखंड के जुगसलाई, जमशेदपुर की रहने वाली हैं।  इन्हें 2013 मे पद्म श्री दिया गया है।
अष्टपाद
अष्टपाद (Arachnida) प्राणी जगत में एक वर्ग है जिस में सन्धिपाद अकशेरुकी प्राणी हैं। जैसे कि नाम बताता है इस वर्ग के सभी प्राणियों के आठ पाँव या पाद होते हैं।
लगभग सभी मौजूदा अष्टपाद भूचर प्राणी हैं। परन्तु कुछ मीठे जल के पर्यावरणों में तथा, महासागरीय कटिबन्ध को छोड़ कर, समुद्री पर्यावरणों में भी बसते हैं। इस वर्ग में एक लाख से अधिक नामक जातियाँ हैं जिन में मकड़ी, बिच्छु, किलनी अादि शामिल हैं।
सुशील दोषी
सुशील दोषी (जन्म : ) हिन्दी में क्रिकेट का आँखों देखा हाल (कमेंटरी) सुनाने के लिये प्रसिद्ध हैं। उन्होने ३०० से अधिक एकदिवसीय क्रिकेट मैच, ६० से अधिक टेस्ट मैच, नौ क्रिकेट विश्व कप में क्रिकेट का आँखों देखा हाल सुनाया है। इसके अलावा उन्होंने टेनिस और टेबल टेनिस के खेल का आँखों देखा हाल भी सुनाया है। क्रिकेट की कमेंटरी को माध्यम बनाकर क्रिकेट को जन-जन तक पहुँचाने का काम सुशील दोषी ने किया है।
उनका जन्म इन्दौर में १९४३ में हुआ। सुशील दोषी ने क्रिकेट की कमेंटरी हिन्दी में शुरू की, तब लोग उन पर हँसते थे और कहते थी कि क्रिकेट तो अँग्रेजों का खेल है, उसकी कमेंटरी हिन्दी में कैसे होगी? लेकिन जब सुशील दोषी ने हिन्दी में अपने शब्द और अपनी शैली विकसित कर ली, तब उनके नाम का डंका बजने लगा। धर्मयुग के संपादक डॉ॰ धर्मवीर भारती की राय उनके बारे में यह थी कि सुशील दोषी ने क्रिकेट के बहाने हिन्दी की बहुत बड़ी सेवा की है और वे जितने बड़े सेवक क्रिकेट के हैं, उससे बड़े सेवक हिन्दी के हैं। इंदौर के होलकर क्रिकेट स्टेडियम के कमेंटरी बॉक्स का नाम सुशील दोषी के नाम पर रखा गया है।
१९ जुलाई २०१९ को उन्होने भारतीय जनता पार्टी की सदस्यता स्वीकार कर ली।
ओम आनन्द सरस्वती
स्वामी डॉ ओम आनन्द सरस्वती (पूर्व नाम : ओमानन्द सारस्वत) हिन्दी साहित्यकार, विद्वान, लेखक, विचारक एवं पद्मिनी कन्या आर्य गुरूकुल चित्तौडगढ़ के संस्थापक हैं।